Diari Oficial de la Generalitat Valenciana


Sumari del DOGV 6944, del 16-01-2013 (2013/253)

RESOLUCIÓ de 28 de desembre de 2012, del conseller d'Hisenda i Administració Pública, per la qual es disposa l'execució de la Sentència 187/2010, del Jutjat Contenciós Administratiu número 10 de València.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6944

Data del DOGV
:   16-01-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/253


Data del document
:   28-12-2012

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * concurs administratiu

RESOLUCIÓ de 28 de desembre de 2012, del conseller d'Hisenda i Administració Pública, per la qual es disposa l'execució de la Sentència 187/2010, del Jutjat Contenciós Administratiu número 10 de València. [2013/253]  
Per Orde de 13 de desembre de 2005, de la Conselleria de Justícia, Interior i Administracions Públiques (DOGV núm. 5161, de 23.12.2005), es van convocar proves selectives d'accés al grup A, sector administració especial, facultatius d'arxius i biblioteques, pel torn de promoció interna (Convocatòria 81/04), corresponents a l'oferta d'ocupació pública de la Generalitat Valenciana de 2004.   
Per Acord de 10 de març de 2008 del tribunal de selecció, es va fer pública la relació definitiva de persones aspirants aprovades, així com les puntuacions definitives del barem.  
Disconforme amb el contingut de tal acord, l'aspirant Everilda Ferriols Segrelles va interposar recurs d'alçada davant de l'òrgan convocant. La recurrent adduïa infracció de les bases de la convocatòria en la valoració del mèrit «experiència professional» en els supòsits en què esta havia sigut adquirida per mitjà de l'exercici de llocs de provisió indistinta per dos grups de titulació successius; en el cas, llocs amb classificació A/B.  
Confirmat, en la via administrativa de recurs, l'Acord de 10 de març de 2008, del tribunal de selecció, la interessada va sotmetre a revisió en seu jurisdiccional el contingut de la resolució dictada en alçada.  
  
El recurs va ser resolt estimatòriament per Sentència 187/2010, d'11 de maig, del Jutjat Contenciós Administratiu Número 10 de València.   
  
Impugnada en apel·lació la decisió del Jutjat Número 10 de València, el Tribunal Superior de Justícia de la Comunitat Valenciana, Sala Contenciosa Administrativa, Secció Segona, va dictar Sentència 790/2012, de 20 de setembre, confirmatòria de la sentència recorreguda.  
  
La part dispositiva de la Sentència 187/2010, del Jutjat Número 10, ordena «la revisió de la puntuació atorgada a tots els aspirants que van al·legar el mèrit previst en l'apartat 1 de l'annex IV de la convocatòria, havent prestat servicis en llocs classificats com A/B, i que hauran de ser puntuats pels esmentats períodes d'acord amb l'apartat 1.2 d'este...».  
  
Vista l'Acta de 18 de desembre de 2012, del tribunal de selecció de la Convocatòria 81/04.  
Atesos els pronunciaments continguts en la decisió de la Sentència del Jutjat Contenciós Administratiu Número 10 de València, i de conformitat amb el que disposa l'article 118 de la Constitució Espanyola, així com els articles 17.2 de la Llei Orgànica 6/1985, d'1 de juliol, del Poder judicial, i 103.2 de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades pels tribunals de Justícia, resolc:  
  
  
Primer  
Declarar, a proposta del tribunal de selecció, que l'aspirant Everilda Ferriols Segrelles, amb DNI 57381094, ha superat, amb una qualificació total de 69,40 punts, el concurs oposició de la Convocatòria 81/04, d'accés al grup A, sector administració especial, facultatius d'arxius i biblioteques, torn de promoció interna.  
  
Segon  
En el termini de 20 dies hàbils, comptats des de l'endemà de la publicació d'esta resolució en el Diari Oficial de la Comunitat Valenciana, l'aspirant proposada haurà de presentar davant la Direcció General de Recursos Humans d'esta Conselleria, si és que no l'ha aportada ja, la documentació següent:  
1) Fotocopia compulsada del títol acadèmic i la resta de requisits exigibles segons el que establix la base 2.2 de la convocatòria. En el cas de titulacions obtingudes a l'estranger fotocòpia compulsada de la credencial que acredite l'homologació que corresponga.  
2) Els coneixements de valencià s'acreditaran per mitjà de la presentació dels certificats, diplomes o títols que hagen sigut homologats per la Generalitat. Si la interessada no pot acreditar els esmentats coneixements haurà de realitzar els cursos de perfeccionament que a este fi es realitzaran a través de l'Institut Valencià d'Administració Pública (IVAP) en coordinació amb la Junta Qualificadora de Coneixements de Valencià.  
  
Tercer  
Si dins del termini indicat, i llevat dels casos de força major, l'aspirant no presenta la documentació acreditativa o d'esta es deduïx que no té algun dels requisits exigits, no podrà ser nomenada personal de l'Administració de la Generalitat, sense perjuí de la responsabilitat en què puga haver incorregut per falsedat en la seua sol·licitud de participació.  
  
Quart  
Contra esta resolució podrà promoure's, per les parts legitimades, incident d'execució de sentència, davant del Jutjat Contenciós Administratiu Número 10 de València, de conformitat amb el que disposen els articles 7.1, 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
  
València, 28 de desembre de 2012.- El conseller d'Hisenda i Administració Pública: Juan Carlos Moragues Ferrer.